
     София 1000, пл. "Света Неделя" №6,  тел: (+359 2)  9401 444 , факс: (+359 2) 9401 595




          
        Р Е Ш Е Н И Е  
№  РС-700-20-011


Днес, 10.02.2021 година, в град София, Комисията за противодействие на корупцията и за отнемане на незаконно придобитото имущество, в състав:

Председател:Сотир Цацаров
Заместник - председател: Антон Славчев
Член: Антоанета Цонкова
Член: Пламен Йоцов
Член: Силвия Къдрева

У С Т А Н О В И:

Производството е по реда на чл. 71, ал. 1, предл. 1 от Закона за противодействие на корупцията и за отнемане на незаконно придобитото имущество, образувано въз основа на Решение за образуване на производство за конфликт на интереси № КИ-221 от 18.11.2020г. на Комисията за противодействие на корупцията и за отнемане на незаконно придобитото имущество по сигнал с рег. № ЦУ01/С-700/02.11.2020г.
Сигналът е подаден против Марина * Гойлашка – общински съветник в Общински съвет Б..
По същество, твърденията в сигнала са, че Марина Гойлашка е общински съветник в Общински съвет Б. и е учител в Основно училище „******“, с. Б.. Марина Гойлашка е гласувала на 25.09.2020г. на заседание на Общински съвет Б. относно актуализиране на списък на пътуващите учители в делегираните от държавата дейности по образование в Основно училище „******“, с. Б., които имат право на заплащане на транспортните разходи през 2020г., както  и е гласувала на същото заседание относно разрешение за формиране на маломерни паралелки за учебната 2020/2021г. и осигуряване на допълнителни финансови средства за обезпечаване  на учебния процес извън определните  по единни разходни стандарти, чрез дофинансиране на делегираните от държавата дейности със собствени средства в ОУ „******“ с. Б., ОУ „******“ с. Д. и ОУ „******“, с. М.. Марина Гойлашка по време на обсъждането и преди гласуването не си е направила самоотвод.
	Към сигнала са приложени: сигнали с вх. № 170/09.10.2020г. и № 171/09.10.2020г., Протокол № 4/16.10.2020г., Писмо изх. № 3/19.10.2020г., Писмо изх. № 4/19.10.2020г., Писмо вх. № 2/23.10.2020г., Писмо изх. № 188/23.10.2020г., Докладна записка вх. № 163/16.09.2020г., Списък на общинските съветници гласували Решение №126, Докладна записка вх. № 166/16.09.2020г., Писмо вх. № 31-250/11.09.2020г. с приложен доклад, Мотивирано искане изх. № 78/14.09.2020г., Становище изх. № РД-22-834/14.09.2020г., Доклад изх. № 339/15.09.2020г., Списък на общинските съветници гласували Решение №130.
С оглед твърденията в сигнала, Комисията е изискала и събрала следните доказателства: Писмо вх. № ЦУ-01-00405/11.01.2021г. на КПКОНПИ с приложения –  клетвен лист на Марина Гойлашка от 24.01.2020г., Протокол № 4/24.01.2020г., Протокол № 43/31.05.2018г., Докладна записка изх. № 06-54/28.05.2018г., Протокол № 47/27.09.2018г., Докладна записка изх. № 06-85/19.09.2018г., Протокол от 25.09.2018г., Протокол № 49/29.11.2018г., Докладна записка изх. №  06-110/20.11.2018г., Протокол от 27.11.2018г., Протокол № 62/21.08.2019г., Докладна записка изх. № 06-91/08.08.2019г., Списък на общинските съветници гласували, Протокол от 21.08.2019г., Протокол № 15/25.09.2020г., Докладна записка вх. № 166/16.09.2020г., Писмо № 31-250/11.09.2020г. с приложен доклад, Мотивирано искане вх. № 31-263/15.09.2020г., Становище изх. № РД-22-834/14.09.2020г., Доклад изх. № 339/15.09.2020г., 3бр. списъци на общинските съветници гласували, Докладна записка вх. № 163/16.09.2020г., Списък на общинските съветници гласували, Протокол от 25.09.2020г., Протокол № 18/27.11.2020г., Докладна записка изх. № 06-124/09.11.2020г., Списък на общинските съветници гласували, Протокол от 27.11.2020г.; Писмо вх. № ЦУ-01-291/08.01.2021г. на КПКОНПИ с приложения –  Искане вх. № 1871/30.11.2020г. и Заповед № 309/02.12.2020г., Уведомление от 27.11.2020г., Декларация вх. № 1896/21.12.2020г., Заповед № 283/30.11.2020г. и молба, Заповед № 275/23.11.2020г. и молба, Заповед № 204/23.10.2020г. и молба, Заповед № 203/23.10.2020г. и молба, Допълнително споразумение № 182/19.10.2020г., Допълнително споразумение № 105/28.09.2020г., Заповед и молба вх. № 1304/15.09.2020г., Декларация вх.№1263/14.09.2020г., Декларация вх. № 1288/14.09.2020г., Заповед № 792/05.08.2020г. и молба, Допълнително споразумение № 783/16.07.2020г., Заповед № 780/20.07.2020г. и молба, Заповед № 781/20.07.2020г. и молба, Заповед № 749/13.07.2020г. и молба, Заповед № 736/06.07.2020г. и молба, Заповед № 720/01.07.2020г. и молба, Заповед № 704/24.06.2020г. и молба, Заповед № 696/19.06.2020г. и молба, Служебна бележка изх. № 228/15.06.2020г., Заповед № 683/17.06.2020г. и молба, Служебна бележка изх. № 568/03.06.2020г., Служебна бележка изх. № 550/01.06.2020г., Заповед № 656 и молба от 18.05.2020г., Заповед № 656/14.05.2020г. и молба, Заповед № 643/22.04.2020г. и молба, Заповед № 616/31.03.2020г. и молба, Заявление вх. № 43/17.03.2020г., Заповед № 596/16.03.2020г. и молба, Заповед № 571/06.03.2020г. и молба, Заповед № 524/25.02.2020г. и молба, Декларация-съгласие от 05.02.2020г., Заповед № 478/05.02.2020г. и молба, Заповед № 477/05.02.2020г. и молба, Заповед № 475/31.01.2020г. и молба, Заповед № 466/29.01.2020г. и молба, Заповед № 434/23.01.2020г. и молба, Заповед № 417/15.01.2020г. и молба, Уведомление изх. № 645/17.12.2019г., Допълнително споразумение № 395/06.01.2020г., Искане вх. № 2395/17.12.2019г. и Заповед № 371/20.12.2019г., Декларация вх. № 2469/20.12.2019г., Заповед № 337/17.12.2019г. и молба, Заповед № 336/17.12.2019г. и молба, Заповед № 135/16.10.2019г. и молба, Допълнително споразумение № 33/16.09.2019г., Допълнително споразумение № 759/05.07.2019г., Служебна бележка № 45/14.02.2019г., Декларация вх. № 1400/12.09.2019г., Декларация вх. № 1401/12.09.2019г., Декларация вх. № 1399/12.09.2019г., Заповед № 801/09.09.2019г. и молба, Заповед № 787/30.08.2019г. и молба, Удостоверение рег. № 2192/2019г., Заповед № 697/18.06.2019г. и молба, Служебна бележка изх. № 714/23.05.2019г., Заповед № 665/07.06.2019г. и молба, Заповед № 659/03.06.2019г. и молба, Служебна бележка изх. № 702/21.05.2019г., Заповед № 625/15.05.2019г. и молба, Заповед № 611/13.05.2019г. и молба, Служебна бележка изх. № 28/10.05.2019г., Заповед № 547/15.04.2019г. и молба, Заповед № 537/05.04.2019г. и молба, Заповед № 499/20.09.2019г. и молба, Допълнително споразумение № 441/12.02.2019г., Декларация от 19.02.2018г., Заявление вх. № 111/20.02.2018г., Заявление-декларация вх. № 111/20.02.2018г., Заповед № 1894-354/20.02.2018г., Заявление вх. № 649/06.06.2019г., Заповед № 1385-663/07.06.2017г., Заявление-декларация, Заповед № 579-579/22.06.2016г. и молба, Заповед № 568 568/16.06.2016г. и молба, Заповед № 550-550/01.06.2016г. и молба, Допълнително споразумение № 545-545/30.05.2016г., Протокол № 5/10.02.2020г. от електронната страница на Община Б..
Служебно е направена справка в НБДН и Регистъра на институциите в системата на предучилищното и училищното образование.

След като обсъди събраните в хода на административното производство доказателства, Комисията установи следното от фактическа страна:

Сигналът е подаден от лице с посочени три имена, ЕГН, адрес, телефон, електронен адрес и е подписан.
Марина * Гойлашка е общински съветник в Общински съвет Б., мандат 2019-2023г., видно от  клетвен лист от 24.01.2020г. 
Марина * Гойлашка е избрана за член на Постоянната комисия „Образование, здравеопазване, култура, социална политика, спорт и туризъм и на Постоянната комисия „ПККОНПИ“ към Общински съвет Б. видно от Протокол за проведено заседание на Общински съвет Б. от 24.01.2020г.
	В писмо вх. № ЦУ-01-291/08.01.2021г. на КПКОНПИ от директора на ОУ „******“ с. Б. се посочва, че Марина Гойлашка е назначена на длъжност възпитател в начален етап през месец февруари 2011г. в ОУ „******“, с. Б.. С Допълнително споразумение № 545-545/30.06.2016г. е назначена по чл. 67, ал. 1, т. 1 от КТ на длъжност начален учител. От месец февруари 2017г. до месец февруари 2019г. е ползвала отпуск по майчинство за отглеждане на първо дете. С допълнително споразумение № 441/12.02.2019г. е преминала от длъжност начален учител в длъжност учител в група за ЦДОУ в начален етап – 3 клас. Посочено е, че към настоящия момент Марина Гойлашка работи като старши учител в група за целодневна организация на учебния ден в начален етап – 1а клас за неопределен срок.
В писмо вх. № ЦУ-01-00405/11.01.2021г. на КПКОНПИ от председателя на Постоянната комисия „ПККОНПИ“ към Общински съвет Б. се посочва, че Марина * Гойлашка, в качеството й на общински съветник, не е внасяла предложения, доклади и др., касаещи ОУ „******“, с. Б..
С Решение № 48/10.02.2020г. по Протокол № 5/10.02.2020г. на Общински съвет Б. на основание чл. 21, ал. 2 от ЗМСМА, във връзка с чл. 21, ал. 1, т. 6 от ЗМСМА и във връзка с ЗДБРБ за 2020г., ПМС № 381/30.12.2019г. за изпълнение на държавния бюджет, Общински съвет Б. приема бюджета на Община Б. за 2020г., като с т. 6 утвърждава списък на длъжностите и на лицата, които имат право на транспортни разноски за пътуване от местоживеенето до местоработата и обратно, съгласно Приложения № 7 и 8.
С Докладна записка вх. № 163/16.09.2020г. на Общински съвет Б. от Д. Т. - кмет на Община Б., е направено предложение до Общински съвет Б. относно одобряване на допълнителен списък на пътуващите учители  от Основно училище „******“, с. Б., имащи право на транспортни разходи към месец септември 2020г. В докладната записка са посочени А. Л. – старши учител и Ц. Ц. – училищен психолог. Докладната записка е съставена от Н. Н. – директор на ОУ „******“, с. Б. и е съгласувана от Т. П. – секретар на общината.
С Решение № 128/25.09.2020г. по Протокол № 15/25.09.2020г. на Общински съвет Б., на основание Закона за държавния бюджет на Република България за 2020г., чл. 34, ал. 1 от ПМС № 381/30.12.2019г. за изпълнение на държавния бюджет, Общински съвет Б. одобрява допълнителен списък на пътуващите учители от Основно училище „******“, с. Б., имащи право на транспортни разходи към месец септември 2020г., а именно А. Л. – старши учител и Ц. Ц. – училищен психолог. 
Решение № 128/25.09.2020г. по Протокол № 15/25.09.2020г. на Общински съвет Б. е прието с 12 гласа „за”, 0-„против“ и 1 - „въздържал се”, като Марина Гойлашка е гласувала „за“, видно от списъка на гласувалите. 
С Докладна записка вх. № 166/16.09.2020г. на Общински съвет Б. от Д. Т. - кмет на Община Б., е направено предложение до Общински съвет Б. да даде съгласие за съществуването на две паралелки с брой ученици под допустимия в ОУ „******“, с. Б., съгласно изискванията на чл. 68, ал. 1, т. 2-4 от Наредба за финансиране на институциите в системата на предучилищното и училищното образование, обн. ДВ, бр. 81 от 10.10.2017г., изм. и доп. бр. 31 от 10.04.2018г., изм. и доп. бр. 37 от 21.04.2020г. в сила от 21.04.2020г., без да се осигуряват допълнителни средства над определените по единни разходни стандарти на ОУ „******“, с. Б., поради наличието на собствени средства. Към докладната записка е приложен доклад от Н. Н. – директор на ОУ „******“, с. Б. относно допускане на изключения от минималния брой на учениците в паралелки в основното училище за учебната 2020/2021г. 
С Решение № 130/25.09.2020г. по Протокол № 15/25.09.2020г. на Общински съвет Б. се дава съгласие за съществуването на две паралелки с брой ученици под допустимия в ОУ „******“, с. Б., съгласно изискванията на чл. 68, ал. 1, т. 2-4 от Наредба за финансиране на институциите в системата на предучилищното и училищното образование, обн. ДВ, бр. 81 от 10.10.2017г., изм. и доп. бр. 31 от 10.04.2018г., изм. и доп. бр. 37 от 21.04.2020г. в сила от 21.04.2020г., без да се осигуряват допълнителни средства над определените по единни разходни стандарти на ОУ „******“, с. Б., поради наличието на собствени средства.
Решение № 130/25.09.2020г. по Протокол № 15/25.09.2020г. на Общински съвет Б. е прието с 12 гласа „за”, 0-„против“ и 1 - „въздържал се”, като Марина Гойлашка е гласувала „за“, видно от списъка на гласувалите.
С Докладна записка вх. № 184/10.11.2020г. на Общински съвет Б. от Д. Т. - кмет на Община Б., е направено предложение до Общински съвет Б. относно одобряване на допълнителен списък на пътуващите учители  от Основно училище „******“, с. Б., имащи право на транспортни разходи към месец 10.2020г. В докладната записка е посочена М. П. Н. – училищен психолог, която заменя Ц. Ц.. Докладната записка е съставена от Н. Н. – директор на ОУ „******“, с. Б. и съгласувана от Т. П. – секретар на общината.
С Решение № 145/27.11.2020г. по Протокол № 18/27.11.2020г. на Общински съвет Б., на основание Закона за държавния бюджет на Република България за 2020г., чл. 34, ал. 1 от ПМС № 381/30.12.2019г. за изпълнение на държавния бюджет, Общински съвет Б. одобрява допълнителен списък на пътуващите учители от Основно училище „******“, с. Б., имащи право на транспортни разходи към месец октомври 2020г., а именно М. П. Н. – училищен психолог. 
Решение № 145/27.11.2020г. по Протокол № 18/27.11.2020г. на Общински съвет Б. е прието с 11 гласа „за”, 0-„против“ и 0 - „въздържал се”.  Марина Гойлашка си е направила отвод видно от Протокол № 18/27.11.2020г. на Общински съвет Б.. 

Въз основа на така изяснената фактическа обстановка, Комисията установи следното от правна страна:

За да е осъществен конфликт на интереси по смисъла на чл. 52 от ЗПКОНПИ, следва да са налице три кумулативно изискуеми предпоставки: лице, заемащо висша публична длъжност, наличие на частен интерес, който може да повлияе върху безпристрастното и обективно изпълнение на правомощията или задълженията му по служба и упражнено властническо правомощие, повлияно от частния интерес.
Легалните дефиниции на понятията частен интерес и облага се съдържат в чл. 53 и  чл. 54 от ЗПКОНПИ. Частен интерес е всеки интерес, който води до облага от материален или нематериален характер за лицето, заемащо висша публична длъжност или за свързаното с него лице, т.е. за да е налице частен интерес, следва да има реална възможност за настъпване на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по – ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
Като общински съветник в Общински съвет Б.  за мандат 2019-2023г., Марина * Гойлашка е лице, заемащо висша публична длъжност по смисъла на чл. 6, ал. 1, т. 32 от ЗПКОНПИ.
С оглед горното КПКОНПИ е компетентна да разгледа подадения сигнал.

Съгласно чл. 33, ал. 1 от Закона за местното самоуправление и местната администрация (ЗМСМА), общинският съветник има право да бъде избиран в състава на постоянни и временни комисии на съвета, да предлага включването в дневния ред на заседанията на общинския съвет разглеждането на въпроси от компетентността на съвета и да внася проекти за решения, да участва в обсъждането и решаването на всички въпроси от компетентността на съвета.
На основание чл. 36, ал. 1, т. 1 от ЗМСМА, общинският съветник е длъжен да присъства на заседанията на общинския съвет и на комисиите, в които е избран, и да участва в решаването на разглежданите въпроси.
Съгласно чл. 280, ал. 1 от Закона за предучилищното и училищното образование дейностите в системата на предучилищното и училищното образование се финансират със средства от държавния бюджет, бюджетите на общините, европейски фондове и програми и други източници.
Съгласно чл. 219, ал. 5 от Закона за предучилищното и училищното образование Педагогическите специалисти, които работят в населено място извън местоживеенето си, имат право на възстановяване на извършените от тях разходи за транспорт от местоживеенето им до местоработата и обратно или за наем по месторабота в размер, при условия и по ред, определени в наредба, издадена от министъра на образованието и науката съгласувано с министъра на финансите.

От значение за установяване или не установяване конфликт на интереси е конкретно поведение на лицето, заемащо публична длъжност при изпълнение на правомощията му по служба, както и дали това поведение е в частен интерес негов или на свързано с него лице.
В качеството си на общински съветник в Общински съвет Б., Марина * Гойлашка е гласувала Решение № 128/25.09.2020г. по Протокол № 15/25.09.2020г. на Общински съвет Б., относно одобряване допълнителен списък на пътуващите учители от Основно училище „******“, с. Б., имащи право на транспортни разходи към месец септември 2020г. и Решение № 130/25.09.2020г. по Протокол № 15/25.09.2020г. Общински съвет Б., относно даване съгласие за съществуването на две паралелки с брой ученици под допустимия в ОУ „******“, с. Б., съгласно изискванията на чл. 68, ал. 1, т. 2-4 от Наредба за финансиране на институциите в системата на предучилищното и училищното образование, без да се осигуряват допълнителни средства над определените по единни разходни стандарти на ОУ „******“, с. Б., поради наличието на собствени средства.

Упражнените правомощия по служба от Марина Гойлашка във връзка с гласуването на Решение № 128/25.09.2020г. по Протокол № 15/25.09.2020г. на Общински съвет Б. относно одобряване допълнителен списък на пътуващите учители от Основно училище „******“, с. Б., имащи право на транспортни разходи към месец септември 2020г., не са в частен интерес – неин или на Основно училище „******“, с. Б., тъй като решението е прието на основание Закона за държавния бюджет на Република България и чл. 34, ал. 1 от ПМС № 381/30.12.2019г., даващо възможност на бюджетните организации да извършват разходи в полза на на работниците и служителите за пътуване в границите на населеното място, когато това произтича от характера на трудовата им дейност, както и от местоживеенето до местоработата и обратно, когато те се намират в различни населени места – за лица със специалност и квалификация, изискващи се за съответната длъжност. Същото е пряко свързано  с бюджета на общината и утвърдения списък на длъжностите и на лицата, които имат право на транспортни разноски за пътуване от местоживеенето до местоработата и обратно с Решение № 48/10.02.2020г. по Протокол № 5/10.02.2020г. на Общински съвет Б..
С приетата разпоредба на чл. 37, ал. 2 от ЗМСМА, обн. в ДВ, бр. 70 от 2020 г., в сила от 07.08.2020 г., законодателят е приел, че „за общинския съветник, включително за председателя на общинския съвет, не е налице конфликт на интереси при участие в подготовката, обсъждането и приемането на бюджета на общината и на възнаграждението на кметовете, на председателя на общинския съвет и на общинските съветници“. По този начин законодателят по категоричен начин е изключил наличието на нарушение, съставляващо конфликт на интереси по отношение общинските съветници и председателите на общински съвети във връзка с упражнените от тях правомощия, свързани с гласуването на бюджета на общината и на съответните им възнаграждения, каквито са упражнените от Марина Гойлашка правомощия предмет на настоящото производство.
Горното е основание Комисията да приеме, че при упражняване на правомощията й по служба, свързани с гласуването на Решение № 128/25.09.2020г. по Протокол № 15/25.09.2020г. на Общински съвет Б. по отношение Марина Гойлашка –общински съветник в Общински съвет Б., не е налице нарушение по чл. 52 от ЗПКОНПИ.

Упражнените правомощия по служба от Марина Гойлашка във връзка с гласуването Решение № 130/25.09.2020г. по Протокол № 15/25.09.2020г. Общински съвет Б., относно даване съгласие за съществуването на две паралелки с брой ученици под допустимия в ОУ „******“, с. Б., не са в частен интерес – неин или на Основно училище „******“, с. Б., тъй като предложението е направено от кмета на Община Б. по доклад на Н. Н. – директор на ОУ „******“, с. Б. съгласно изискванията на чл. 68, ал. 1, т. 2-4 от Наредба за финансиране на институциите в системата на предучилищното и училищното образование, допускащ изключения от минималния брой на учениците в паралелките. Освен това в докладната записка на кмета на Община Б. се посочва, че няма да се осигуряват допълнителни средства над определените по единните разходни стандарти на училището, поради наличието на собствени средства. С така приетото решение на Общински съвет Б. се осигурява осъществяването на учебната дейност в ОУ „******“, с. Б. и не се създават предпоставки за получаване на облага по отношение Марина Гойлашка.
От горното се налага извода, че упражнените правомощия по служба от Марина Гойлашка във връзка с гласуването на Решение № 130/25.09.2020г. по Протокол № 15/25.09.2020г. на Общински съвет Б., не са в частен интерес – неин или на Основно училище „******“, с. Б..

В хода на производството се установи, че Марина Гойлашка, в качеството си на общински съветник в Общински съвет – Б. е направила отвод и не е упражнила правомощията си на общински съветник, при гласуването и приемането на Решение № 145/27.11.2020г. по Протокол № 18/27.11.2020г. на Общински съвет Б. относно одобряване допълнителен списък на пътуващите учители от Основно училище „******“, с. Б., имащи право на транспортни разходи към месец октомври 2020г. 
	 
Липсата на който и да е елемент от понятието „конфликт на интереси“ обуславя невъзможност за нарушаване на забраните на  Глава Осма от ЗПКОНПИ, които представляват негова проявна форма.

Предвид изложеното, Комисията за противодействие на корупцията и за отнемане на незаконно придобитото имущество, на основание чл. 74 от ЗПКОНПИ и чл. 37, ал. 2 от ЗМСМА и във вр. с § 5 от ПЗР на ЗМСМА 

РЕШИ:

	НЕ УСТАНОВЯВА конфликт на интереси по отношение на Марина * Гойлашка с ЕГН *********, общински съветник в Общински съвет Б. и в това й качество лице, заемащо висша публична длъжност по смисъла на чл. 6, ал. 1, т. 32 от ЗПКОНПИ, във връзка с гласуването на Решение № 128/25.09.2020г. по Протокол № 15/25.09.2020г. на Общински съвет Б..
НЕ УСТАНОВЯВА конфликт на интереси по отношение на Марина * Гойлашка с ЕГН *********, общински съветник в Общински съвет Б. и в това й качество лице, заемащо висша публична длъжност по смисъла на чл. 6, ал. 1, т. 32 от ЗПКОНПИ, във връзка с гласуването на и Решение № 130/25.09.2020г. по Протокол № 15/25.09.2020г. на Общински съвет Б., поради липса на частен интерес, неин или на свързано с нея лице. 		 
	НЕ УСТАНОВЯВА конфликт на интереси по отношение на Марина * Гойлашка с ЕГН *********, общински съветник в Общински съвет Б. и в това й качество лице, заемащо висша публична длъжност по смисъла на чл. 6, ал. 1, т. 32 от ЗПКОНПИ, във връзка с гласуването на Решение № 145/27.11.2020г. по Протокол № 18/27.11.2020г. на Общински съвет Б., поради липса на упражнени правомощия по служба. 
	
Препис от решението да се изпрати на Окръжна прокуратура ***, с оглед преценка за реализиране на правомощията й по чл. 76, ал. 2 от ЗПКОНПИ.
Препис от решението да се изпрати на Марина * Гойлашка – общински съветник в Общински съвет Б., на основание чл. 75, т. 1 от ЗПКОНПИ.


КОМИСИЯ:

ПРЕДСЕДАТЕЛ:……………………….………/СОТИР ЦАЦАРОВ/

ЗАМЕСТНИК - ПРЕДСЕДАТЕЛ:…………/АНТОН СЛАВЧЕВ/

ЧЛЕН:…………………………………/АНТОАНЕТА ЦОНКОВА/

ЧЛЕН:…………………...……………....………/ПЛАМЕН ЙОЦОВ/

ЧЛЕН:…………………………………............./СИЛВИЯ КЪДРЕВА/

